Mohamed Salah skoraði gríðarlega mikilvæg sigurmark á móti Napoli í fyrra . Getty / Clive Brunskill Liverpool hefur farið alla leið í úrslitaleik Meistaradeildarinnar undanfarin tvö tímabil en í bæði skiptin þurfti liðið að ná í úrslit í lokaleik riðlakeppninnar . Liverpool liðið er í sömu stöðu í kvöld en þarf nú að klára dæmið á útivelli en árin á undan fór umræddur leikur fram á Anfield . Þetta er þriðja árið í röð þar sem Liverpool mætir liði í lokaumferðinni þar sem bæði lið geta komist áfram í sextán liða úrslit Meistaradeildarinnar . Fyrir tveimur árum þurfti Liverpool stig á heimavelli á móti rússneska félaginu Spartak Moskvu í lokaumferðinni . Spartak hefði náð Liverpool að stigum með sigri . Liverpool liðið kláraði verkefnið með glæsibrag og vann leikinn 7 - 0 . Philippe Coutinho skoraði tvö mörk á fyrstu fimmtán mínútunum og endaði með þrennu . Roberto Firmino kom Liverpool í 3 - 0 á 19. mínútu og bæði Sadio Mané ( 2 mörk ) og Mohamed Salah skoruðu í seinni hálfleiknum . Liverpool tryggði sér sigur í riðlinum með þessum stórsigri , Sevilla fór með Liverpool upp úr riðlinum en Spartak Moskva sat eftir . Í fyrra hafði Liverpool komið sér í vandræði með þremur tapleikjum á útivelli í riðlinum en liðið fékk úrslitaleik á heimavelli í lokaumferðinni . Ítalska félagið Napoli kom í heimsókn á Anfield og nægði jafntefli . Liverpool varð því að vinna leikinn fyrir ári síðan og það tókst . Mohamed Salah skoraði eina mark leiksins á 34. mínútu . Liverpool og Napoli enduðu bæði með níu stig og bæði innbyrðis leikir og markatala var jöfn . Liverpool fór á endanum á fleiri mörkum skoruðum í riðlakeppninni . Að þessu sinni heimsækir Liverpool austurríska liðið Red Bull Salzburg í Alpana og nægir þar eitt stig til að skilja Salzburg eftir í riðlinum . Salzburg beit frá sér í fyrri leiknum á Anfield þar sem Liverpool marði á endanum 4 - 3 sigur . Liverpool gæti farið áfram þrátt fyrir tap en þá þyrfti botnlið Genk að vinna Napoli á útivelli . Leikur Red Bull Salzburg og Liverpool hefst klukkan 17.55 og verður sýndur beint á Stöð 2 Sport 2 . Tottenham og Manchester City eru bæði búin að tryggja sér sæti í sextán liða úrslitum Meistaradeildarinnar en þriðjudagurinn 10. desember er aftur á móti leikur upp á líf eða dauða fyrir hin tvö ensku liðin í keppninni , Liverpool og Chelsea .